Homme varahommikul peaksin kätte saama trükisooja uue eestimaise lasteraamatu, mis pidi abiks olema tähtede õppimisel. Ma kusjuures vahepeal ise otsisin raamatut, millega lapsele tähti õpetada aga ei leidnud. Kõik olid juba nagu suurematele lastele. Ehk on see siis see. Homme näen ja põhade ajal ehk leian aega teha raamatust ka  pilte ning riputada need üles MINU RAAMATUPOODI    Seniks aga tutvustav lõiguke kirjastuse kodulehelt:      Elavad tähed. Kirjutanud Epp Annus, joonistanud Henri Huberg.    Värviküllane ja rõõmus väikelasteraamat sobib lastele esimeseks tutvumiseks tähtedega. Tähti tutvustavad paari-kolmesõnalised kombinatsioonid, et lapsel seostuks tähega ka meeleolu, näiteks V nagu VALLATU VALGE VAAL. Iga tähe juurde käib meeleolukas  pilt. Raamatule on lisatud väljalõigatavad tähed, millest laps saab ise sõnu kokku panna.    "Elavad tähed" püüab muuta tähtede õppimise rõõmsaks tegevuseks.